6.4.2022
DA
Den Europæiske Unions Tidende
C 152/175
Det Europæiske Økonomiske og Sociale Udvalgs om »forslag til Europa-Parlamentets og Rådets direktiv om ændring af direktiv 2003/87/EF om et system for handel med kvoter for drivhus­ gasemissioner i Unionen, afgørelse (EU) 2015/1814 om oprettelse og drift af en markeds­ stabilitetsreserve i forbindelse med Unionens ordning for handel med kvoter for drivhusgasemissioner og forordning (EU) 2015/757« (COM(2021) 551 final — 2021/0211 (COD)) og om »forslag til Europa-Parlamentets og Rådets afgørelse om ændring af afgørelse (EU) 2015/1814 for så vidt angår den mængde kvoter, der skal overføres til markedsstabilitetsreserven for Unionens ordning for handel med kvoter for drivhusgasemissioner frem til 2030« (COM(2021) 571 final — 2021/0202 (COD)) (2022/C 152/29)
Ordfører: Stefan BACK
Anmodning om udtalelse
Europa-Parlamentet, 13.9.2021 Rådet, 20.9.2021
Retsgrundlag
Artikel 192, stk.
1, og artikel 304 i traktaten om Den Europæiske Unions funktionsmåde
Kompetence
Sektionen for Landbrug, Udvikling af Landdistrikterne og Miljø
Vedtaget i sektionen
25.11.2021
Vedtaget på plenarforsamlingen
8.12.2021
Plenarforsamling nr.
565
Resultat af afstemningen (for/imod/hverken for eller imod)
219/3/13
1.
Konklusioner og anbefalinger 1.1.
EØSU glæder sig over ambitionerne om at fremskynde og øge reduktionen af CO2-emissionerne med henblik på at opfylde målene i den europæiske klimalov og den europæiske grønne pagt og støtter fuldt ud den overordnede målsætning om en CO2-reduktion på 55 % senest i 2030 og en kulstofneutral økonomi senest i 2050.
1.2.
EØSU støtter de foreslåede foranstaltninger og mener bl.a.
af den årsag, at det er ekstremt vigtigt, at de problemer, der er forbundet med den ønskede omstilling, tages op og løses på en hensigtsmæssig måde.
Dette er efter udvalgets mening en helt afgørende forudsætning for succes.
1.3.
Det er derfor vigtigt, at de foreslåede foranstaltningers potentielt negative følger for den europæiske industris og de europæiske tjenesteudbyderes konkurrenceevne, både i kulstofintensive sektorer og generelt, analyseres meget nøje, og at der træffes foranstaltninger for så vidt muligt at undgå en negativ indvirkning på økonomien og negative sociale virkninger såsom arbejdsløshed, energifattigdom og mobilitetsfattigdom.
1.4.
EØSU noterer sig, at de ressourcer, der er til rådighed for opkvalificering og omskoling og til at afhjælpe de negative sociale virkninger, der bliver en følge af ETS-forslaget, kommer til at afhænge af, hvad der sker med forslag, som stadig er under behandling hos medlovgiverne, herunder oprettelsen af en social klimafond.
EØSU bifalder disse forslag som sådan, men sætter spørgsmålstegn ved, om de ressourcer, der er til rådighed, vil være tilstrækkelige, selv hvis finansieringsfor­ slagene vedtages uden væsentlige ændringer.
1.5.
Der er også behov for at se på, hvordan klimaspørgsmål behandles på verdensplan og afværge, at der opstår forskelle, som kan stille europæiske virksomheder ringere.
EØSU henviser i den forbindelse bl.a.
til sin udtalelse om CO2-grænsetilpasningsmekanismen (CBAM).